Tarikh Tayangan Perdana “Halo” Telah Didedahkan Dalam Trailer Terbaru
Tarikh tayangan siri televisyen Halo telah didedahkan dalam trailer terbaru. Siri tersebut dijadualkan tayangan di Paramount+ pada 24 Mac 2022. Trailer kedua ini memberikan paparan yang lebih panjang dan banyak rakaman baharu yang belum pernah dilihat penonton. Anda boleh tonton trailer terbaru Halo dipemain video dibawah. Siri aksi-langsung asli Paramount+ ini ditetapkan semasa pertempuran abad ke-26 menentang Covenant dan akan “menjalin kisah peribadi yang menarik dengan aksi, pengembaraan dan visi masa depan yang banyak dibayangkan.” Pablo Schreiber akan menyarungkan sut Master Chief, Natascha McElhone akan memainkan peranan sebagai Dr. Halsey, dan Jen Taylor akan mengulangi peranannya sebagai Cortana. Steven Kane dan Steven Spielberg merupakan penerbit eksekutif siri ini.